**ИНФОРМАЦИЯ ЗА ПОЛЗВАТЕЛЯ НА ЗАСТРАХОВАТЕЛНИ УСЛУГИ ПО ЧЛ.325 ОТ КЗ**

**ЗБ „ЙОАННА 97” ООД** със седалище и адрес на управление:

гр. София 1680, жк.“Бели брези“, ул. „Звъника” № 1-3, ет.1, ап.1, ЕИК: 121347514 е застрахователен брокер, вписан с Решение № 794-ЗБ/11.09.2006г. в регистъра на застрахователните брокери, воден от Комисията за финансов надзор на основаниe чл.30, ал.1, т.12 от ЗКФН. Справка за това може да направите в Комисията за финансов надзор, гр.София, ул.“Будапеща“№16 или на интернет сайта й www. fsc.bg

**ЗБ „ЙОАННА 97” ООД** не притежава пряко или чрез свързани лица повече от 10 на сто от гласовете в общото събрание или от капитала на застраховател, както и застраховател или предприятие-майка на застраховател не притежават повече от 10 на сто от гласовете в общото събрание или от дяловете от капитала на **ЗБ„ЙОАННА 97” ООД.**

В случай, че имате оплаквания от предоставената от **ЗБ“ЙОАННА 97” ООД** услуга или по друга причина желаете да подадете жалба, моля направете го писмено на адрес: гр. София 1680, жк.“Бели брези“, ул. „Звъника” № 1-3, ет.1 или на електронна поща: [ioannains@abv.bg](mailto:ioannains@abv.bg), като задължително посочите име, ЕГН, телефон и адрес за обратна връзка и опишете оплакването си. **ЗБ„ЙОАННА 97”**  се ангажира да получите отговор на жалбата си в 10 (десет) дневен срок от получаването й на посочен от вас адрес.

Вие можете също така да подадете жалба до Заместник-председателя на КФН, ръководещ Управление „Застрахователен надзор“ или до Секторната помирителна комисия за разглеждане на спорове в областта на застраховането и застрахователното посредничество (СПК), включително и при предоставяне на финансови услуги от разстояние в тези сектори, на адрес гр. София 1000, ЦУ на КЗП, пл. Славейков №4А. тел. 02/9330 588, интернет страница [www.kzp.bg](http://www.kzp.bg), e-mail [adr.ins@kzp.bg](mailto:adr.ins@kzp.bg).

**ЗБ“ЙОАННА 97” ООД** има право да приеме или откаже разглеждането на спора от СПК. В случай че приемем, трябва да знаете, че производството е безплатно за страните и се провежда неприсъствено. Писменото помирително предложение на СПК за решаване на спора няма задължителен характер, а трябва да бъде одобрено и от двете страни, за да има силата на споразумение между тях.

Като застрахователен брокер **“ЙОАННА 97” ООД** извършва застрахователно посредничество по възлагане от своите клиенти, ползватели на застрахователни услуги и в тази връзка ги представлява пред застрахователните дружества.

Като застрахователен брокер **“ЙОАННА 97” ООД** не предоставя съвети (лични препоръки) на своите клиенти във връзка със сключване на застрахователни договори, а единствено обективна информация, с която да ги подпомогне да вземат информирано решение за избор на застраховка. Вие имате право да поискате **“ЙОАННА 97” ООД** да ви изготви съвет въз основа на справедлив и личен анализ, а ние имаме право да приемем или откажем изготвянето му.

За осъщественото застрахователно посредничество, в резултат на което е сключен договор за застраховка, **ЗБ„ЙОАННА 97” ООД** получава комисиона, която е включена в застрахователната премия и се дължи от застрахователя.